दरअसल, खजराना थाना क्षेत्र के ममता कॉलोनी में रहने वाले अतीक खान ने 25 मार्च 2018 को ग्रीन पार्क कॉलोनी के रहने वाली तनवीर फातिमा से निकाह किया था. पीड़ित युवती की बहन मोनाज खान का आरोप है कि शादी के पहले ही अतीक ने तनवीर के परिवार पर अच्छे से शादी करने और दहेज में सारा सामान साथ में एक बाइक की भी डिमांड की थी. शादी होने के बाद से अतीक खान शादी ठीक से नहीं होने पर तनवीर फातिमा को परेशान करता था. साथ ही दहेज में बाइक नहीं मिलने पर उसके साथ मारपीट भी करने लगा.